Þessi uppskrift er þess eðlis að þið verðið að prófa . Hér erum við með tilbrigði við kunnuglegt jólastef í einstaklega fallegri útfærslu Helgu Maríu sem heldur úti bloggsíðunni Veganistur ásamt systur sinn , Júlíu Sif . 200 gr Naturli-smjörlíki við stofuhita 2 dl sykur 6 dl hveiti örlítið salt * Þessa sultu er kannski svolítið erfitt að finna á Íslandi . Hún er alltaf notuð í svona köku í Svíþjóð og mér þykir gott að hafa hana með . Ég veit að hún fæst í IKEA , en fyrir ykkur sem ekki nennið eða hafið tök á að fara þangað eftir henni mæli ég með að prufa að nota aðra sultu í staðinn eða jafnvel rúsínur . Annars er ekkert mál að sleppa henni bara . Aðferð : Hitið ofninn í 175°C . Minn er ekki með blæstri svo ég set á undir - og yfirhita . Þeytið smjörlíkið og sykurinn í stórri skál þar til það verður létt og svolítið ljóst . Sigtið út í skálina hveiti , lyftiduft , matarsóda , salt og krydd . Hellið út í mjólk , vanilludropum og eplaediki og hrærið þar til deigið er laust við kekki . Bætið sultunni út í og blandið varlega saman við deigið . Smyrjið tvö smelluform og skiptið deiginu í þau . Bakið í 40 - 60 mínútur . Það fer svolítið eftir ofninum hversu lengi kakan er að bakast en ég byrja að fylgjast með henni eftir u.þ.b. hálftíma . Látið botnana kólna áður en þið setjið kremið á . 200 gr vegan rjómaostur Aðferð : Byrjið á því að þeyta rjómaostinn og smjörlíkið . Bætið saman við flórsykri , vanillusykri og kanil og þeytið þar til kremið er létt og ljóst . Smyrjið botnana með kreminu og skreytið kökuna eftir smekk . Ég muldi niður piparkökur og stráði yfir .